ஹெகலின் தத்துவம் பிரஷ்யாவின் தலைநகரமான பெர்லினைச் சுழற்றியடித்துக்கொண்டிருந்ததை எங்கெல்ஸால் உணர முடிந்தது. மாணவர்கள், ஆசிரியர்கள், அறிவுஜீவிகள் என்று பலரும் ஹெகலின் தாக்கத்துக்கு உள்ளாகியிருந்தனர். ஹெகலுக்கு ஆதரவாகவும், எதிராகவும் அவர்கள் வாதாடினர். சிலர் ஹெகலின் இயக்கவியல் தன்மையை எடுத்துக்கொண்டனர். சிலர் அவருடைய இறை சிந்தனையைத் தங்களுக்குச் சொந்தமாக்கிக்கொண்டனர்.